Diari Oficial de la Generalitat Valenciana


Sumari del DOGV 7779, del 11-05-2016 (2016/3272)

DECRET 55/2016, de 6 de maig, del Consell, pel qual s'autoritza la supressió d'ensenyaments universitaris oficials de màster en la Universitat Cardenal Herrera-CEU.
--------------------------------------------------------------------------------------------------------------------------------------------------------------------

### Dades del document

Número de DOGV
:   7779

Data del DOGV
:   11-05-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/3272


Data del document
:   06-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 55/2016, de 6 de maig, del Consell, pel qual s'autoritza la supressió d'ensenyaments universitaris oficials de màster en la Universitat Cardenal Herrera-CEU. [2016/3272]  
La Universitat Cardenal Herrera-CEU ha sol·licitat autorització per a suprimir els ensenyaments universitaris oficials conduents a títols de màster que s'indiquen en l'annex del present decret.  
La Llei Orgànica 6/2001, de 21 de desembre, d'Universitats, en l'article 12.2 estableix que la implantació i supressió en les universitats privades d'ensenyaments conduents a l'obtenció de títols de caràcter oficial i validesa en tot el territori nacional s'efectuara a proposta de la universitat, en els termes que preveu el capítol I del títol II.  
  
Igualment, la Llei 4/2007, de 9 de febrer, de la Generalitat, de Coordinació del Sistema Universitari Valencià, en l'article 37 disposa que correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si és el cas, s'establisca reglamentàriament.  
  
El Consell de Govern de la Universitat Cardenal Herrera-CEU va adoptar els acords d'extinció i supressió dels ensenyaments de màster que es detallen en l'annex del present decret. Així mateix, el Patronat va emetre l'informe preceptiu corresponent.  
Per tot això, vist l'article 12.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, i 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport, i amb la deliberació prèvia del Consell, en la reunió del dia 26 de maig de 2016,  
  
  
  
DECRETE  
  
Primer  
Autoritzar a la Universitat Cardenal Herrera-CEU la supressió dels ensenyaments universitaris oficials de màster que s'especifiquen en l'annex del present decret. No obstant això, la Universitat Cardenal Herrera-CEU, sense perjuí de les normes de permanència que hi siguen aplicables, garantirà l'organització com a mínim de quatre convocatòries d'examen en els dos cursos acadèmics següents a la data d'extinció.  
  
Segon  
Informar d'aquesta supressió la Conferència General de Política Universitària i el Ministeri d'Educació, Cultura i Esport, a l'efecte de la seua inscripció en el Registre d'Universitats, Centres i Títols (RUCT).  
  
Tercer  
L'aplicació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport i, en tot cas, s'hauran d'atendre amb els mitjans personals i materials de la Universitat Cardenal Herrera-CEU.  
  
Contra la present autorització, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de la publicació en el Diari Oficial de la Comunitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar un recurs de reposició davant del Consell, en el termini d'un mes a comptar de l'endemà de la publicació d'aquest decret en el Diari Oficial de la Comunitat Valenciana, segons el que estableixen els articles 107, 116 i 117 de la Llei 30/1992, de 26 de novembre, tenint en compte que no es poden simultaniejar els dos recursos mencionats.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 6 de maig de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX  
Supressió de màsters  
  
Universitat Cardenal Herrera-CEU  
  
1. Màster Universitari en Neurorehabilitació (codi RUCT4312342).  
  
2. Màster Universitari en Especialització en Endodòncia (codi RUCT4313577).  
3. Màster Universitari en Pràctica Clínica i Gestió de Centres Veterinaris (codi RUCT4312341).  
4. Màster Universitari en Creativitat per a la Comunicació Publicitària i el Branding (codi RUCT 4312623).  
5. Màster Universitari en Agents d'Igualtat d'Oportunitats (codi RUCT 4312337).  
6. Màster Universitari en Direcció de Màrqueting (codi RUCT 4312339).  
7. Màster Universitari en Instruments de Lluita contra el Canvi Climàtic: Kyoto i post-Kyoto (codi RUCT 4312374).  
8. Màster Universitari en Disseny Arquitectònic Sostenible i Avaluació Energètica de l'Edificació (codi RUCT 4312614).  
9. Màster Universitari en Industrialització i Prefabricació Arquitectònica (codi RUCT4312476).  
10. Màster Universitari en Innovació Tecnològica i Aplicació de Materials Tèxtils per al Desenvolupament i Disseny de Productes (codi RUCT 4312477).  
11. Màster Universitari en Atenció Fisioteràpica en l'Activitat Física i l'Esport (codi RUCT 3002173).  
12. Màster Universitari en Gestió Financera (codi RUCT 4315381).